Analiza Impactului de Reglementare

asupra proiectului hotărârii pentru aprobarea Regulamentului privind Fondul pentru dezvoltarea acvaculturii și pieței produselor pescărești

|  |  |
| --- | --- |
| Titlul analizei impactului  (poate conţine titlul propunerii de act normativ) | proiectul Hotărârii Guvernului pentru aprobarea Regulamentului privind Fondul pentru dezvoltarea acvaculturii și pieței produselor pescărești |
| Data: |  |
| Autoritatea administraţiei publice (autor): | Ministerul Agriculturii și Industriei Alimentare |
| Subdiviziunea: | Direcția politici în sectorul zootehnic |
| Persoana responsabilă şi informaţia de contact: | Viorica Țurcanu  Tel. 022-204-529, e-mail: [**viorica.turcanu@maia.gov.md**](mailto:viorica.turcanu@maia.gov.md) |
| Componentele analizei impactului de reglementare | |
| 1. Definirea problemei | |
| a) Determinați clar şi concis problema şi/sau problemele care urmează să fie soluționate. | |
| 1. Reformarea sistemului de subvenționare a sectorului agricol din Republica Moldova, lipsa sprijinului pentru fermierii care activează în domeniul producerii și procesării peștelui pentru obținerea surselor financiare pentru dezvoltarea întreprinderilor. | |
| 1. **Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate.** | |
| Necesitatea elaborării proiectului hotărârii de Guvern este determinată de politica sectorului acvaculturii și organizarea pieței produselor pescărești și de acvacultură, care urmează să fie adoptată de Parlament, dar și de inițierea reformării sistemului de subvenționare din Republica Moldova.  În ultimii 30 de ani s-a întreprins foarte puțin pentru dezvoltarea sectorul piscicol din această cauză este cel mai subdezvoltat sector din domeniul agricol. Sectorul piscicol necesită intervenții în regim de urgență astfel, Republica Moldova riscă să rămână fără acest sector care este unul important în asigurarea securității alimentare a țării.  Doar în anul 2023 pentru prima dată sectorul piscicol a fost inclus pentru susținere din Fondul național de dezvoltare a agriculturii și mediului rural, unde este prevăzută susținerea fermelor pentru creșterea peștelui, însă cadrul normativ de subvenționare actul nu a fost armonizat cu acquis-ul UE și din această cauză sectorul riscă să rămână fără susținere din partea statului.  Astfel, proiectul are drept scop preluarea mecanismului de susținere a sectorului acvaculturii, prevăzut în Regulamentul (UE) 2021/1139 al Parlamentului European și al Consiliului din 7 iulie 2021 de instituire a Fondului european pentru afaceri maritime, pescuit și acvacultură.  Aplicarea Regulamentului va contribui la:  1) consolidarea și creșterea competitivității sectorului acvaculturii;  2) exploatarea, refacerea și menținerea obiectivelor acvatice piscicole, prin popularea/repopularea acestora cu specii de pește productive, de o valoare mai mare, pentru obținerea unei producții piscicole maxime sustenabile și de calitate, și promovarea exploatării durabile a resurselor piscicole;  3) organizarea funcționării sectorului acvaculturii prin prisma protecției de mediu și implementarea unor măsuri eficiente de gestionare a deșeurilor, protecția habitatelor naturale, utilizarea rațională a resurselor naturale și alte acțiuni menite să contribuie la menținerea echilibrului ecologic pe termen lung;  4) asigurarea transparenței și stabilității pieței produselor pescărești și de acvacultură pe tot parcursul lanțului de producere și procesare a peștelui și asigurarea unui echilibru a valorii adăugate de-a lungul lanțului de producere pentru produsele procesate;  5) asigurarea unor condiții de concurență echitabile pentru toate produsele comercializate.  Regulamentul privind Fondul pentru dezvoltarea acvaculturii și pieței produselor pescărești este un pas important pentru susținerea și dezvoltarea sectorului acvaculturii și pieței produselor pescărești în Republica Moldova. Acesta preia și adaptează mecanismul de susținere a sectorului pescăresc și acvacultură, aplicat în Uniunea Europeană pentru a aborda în mod proporționat sectorul acvaculturii pentru soluționarea problemelor din sector dar și disfuncționalitatea pieței produselor pescărești importate și produsele obținute din întreprinderile specializate în producerea peștelui.  Prin aceste măsuri, se urmărește evitarea suprapunerii suportului de stat cu finanțarea privată pentru menținerea un mediu concurențial sănătos între producători și comercianți. Este important ca fondurile publice să fie direcționate acolo unde există nevoi reale și să contribuie la dezvoltarea unui sector social important pentru asigurarea securității alimentare a țării.  Aceste acțiuni vor contribui la creșterea competitivității sectorului acvaculturii și organizarea eficientă a pieței produselor pescărești vor aduce beneficii economice și sociale, susținând dezvoltarea durabilă a întregii industrii și contribuind la bunăstarea comunităților locale. | |
| 1. **Expuneți clar cauzele care au dus la apariția problemei.** | |
| Cauza principală care a impus elaborarea proiectului este reformarea sistemului de subvenționare a sectorului agricol din Republica Moldova și riscul pentru fermierii care activează în domeniul producerii și procesării peștelui de a fi lipsiți de sprijinul de stat pentru dezvoltarea întreprinderilor deținute. O altă cauză importantă pentru sector este obținerea surselor financiare din Fondului european pentru afaceri maritime, pescuit și acvacultură pentru:  1. promovarea dezvoltării durabile a sectorului - prin intermediul Fondului european pentru afaceri maritime, pescuit și acvacultură, pot fi obținute stimulente pentru adoptarea tehnologiilor și a practicilor care reduc impactul asupra mediului și îmbunătățesc bunăstarea acestuia;  2. susținerea competitivității - sectorul acvaculturii se confruntă adesea cu provocări legate de competitivitate, inclusiv costuri ridicate de producție și acces limitat la piețe. Suportul care urmează să fie acordat, va ajuta la reducerea acestor costuri și va sprijini investițiile în tehnologii și infrastructură, ceea ce poate îmbunătăți competitivitatea fermelor pentru producerea peștelui;  3. protecția împotriva riscurilor - acvacultura poate fi afectată de diverse riscuri, precum boli, calamități naturale sau fluctuații ale prețurilor. Suportul va fi oferit pentru protecția împotriva acestor riscuri, asigurând o anumită stabilitate financiară fermierilor și facilitând gestionarea și recuperarea în caz de evenimente neașteptate;  4. stimularea inovării sectorului- prin intermediul Fondului, vor fi acordate investiții în cercetare, dezvoltare și inovarea sectorul acvaculturii. Aceasta poate contribui la îmbunătățirea tehnologiilor de producție, la creșterea eficienței și la diversificarea activităților din cadrul sectorului;  5. promovarea ocupării forței de muncă și a dezvoltării regionale - acvacultura poate fi un important generator de locuri de muncă în zonele rurale. Prin sprijinirea financiară a sectorului, va fi promovată ocuparea forței de muncă și va contribui la dezvoltarea economică a acestor zone.  Astfel, preluarea mecanismului de subvenționare are ca scop promovarea dezvoltării durabile a sectorului, îmbunătățirea competitivității întreprinderilor, protecția împotriva riscurilor, stimularea inovării și a investițiilor, precum și promovarea ocupării forței de muncă și a dezvoltării regionale. | |
| 1. **Descrieți cum a evoluat problema şi cum va evolua fără o intervenție** | |
| Problema sectorului de acvacultură a evoluat în timp din cauza mai multor factori, cel mai important ar fi susținerea insuficientă a sectorului din Fondul național de dezvoltare a agriculturii și mediului rural, acesta fiind cel mai subdezvoltat sector, dar și cel mai supus riscului urmare schimbărilor climatice.  Urmare obligațiunii Republicii Moldova în contextul pregătirii pentru aderare la Uniunea Europeană, sistemul de subvenționare a sectorului agricol din Republica Moldova este la etapa de reformare. Conform sistemului de subvenționare din UE, sectorul pescăresc și acvaculturii este susținut din sursele Fondului european pentru afaceri maritime, pescuit și acvacultură, astfel urmare reformării sistemului de subvenționare din RM, sectorul acvaculturii rămâne fără acoperire financiară și suport din partea statului, sectorul dat fiind unul dintre cel mai vulnerabil și subdezvoltat sector, iar fără susținere, evoluția problemei ar putea fi următoarea:  - declinul producției de pește - reducerea suprafețelor disponibile pentru acvacultură din cauza secării heleșteielor și al calității apei ar conduce la o diminuare al producției de pește, dar și al veniturilor fermierilor, ca urmare va avea un impact asupra forțelor de muncă încadrate în acest sector. Acest lucru ar putea duce la pierderi economice semnificative pentru comunitățile dependente de sectorul de acvacultură;  - impactul asupra siguranței alimentare - scăderea producției de pește din acvacultură ar putea afecta drastic piața produselor pentru consumatori, unii consumând doar peștele produs în heleșteiele țară;  - impactul asupra comunităților locale - comunitățile care depind de sectorul de acvacultură pentru traiul lor și pentru veniturile lor ar putea suferi pierderi economice și sociale semnificative. Pierderea locurilor de muncă și a veniturilor ar putea conduce la sărăcie și la scăderea calității vieții în aceste comunități;  - impactul asupra mediului - acvacultura poate avea un impact semnificativ asupra mediului dacă nu sunt implementate practici durabile și inovatoare. Lipsa investițiilor în tehnologii și practici mai eficiente ar putea agrava problemele legate de poluare, degradarea habitatelor naturale, afectând biodiversitatea și echilibrul ecologic al ecosistemelor acvatice;  - dependența de importuri - insuficiența produselor locale va provoca mărirea cantităților de pește importat dar și dependența sporită de acestea, care poate provoca vulnerabilitate la fluctuațiile pieței și la creșterea prețurilor pentru consumatori;  - pierderea oportunităților economice - acvacultura poate juca un rol important în stimularea economiilor locale și în crearea de locuri de muncă în comunitățile rurale. Lipsa investițiilor ar putea duce la pierderea oportunităților economice și la declinul comunităților dependente de acest sector;  - încetinirea progresului tehnologic - investițiile în cercetare și dezvoltare sunt esențiale pentru progresul tehnologic în sectorul de acvacultură. Fără aceste investiții, sectorul ar putea rămâne vulnerabil la schimbările de mediu și la alte provocări.  În concluzie: lipsa investițiilor în sectorul de acvacultură ar putea agrava problemele existente și ar putea împiedica dezvoltarea durabilă a acestui sector. Pentru a evita aceste consecințe negative, este crucial să se acorde atenție și sprijin financiar adecvat pentru promovarea unei acvaculturi durabile și competitive. | |
| 1. **Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiționează intervenția statului** | |
| În prezent, resursele piscicole și de acvacultură sunt susținute prin aplicarea Hotărârii Guvernului nr. 491/2023 cu privire la subvenționarea investițiilor din Fondul național de dezvoltare a agriculturii și mediului rural care subvenționează achiziția de materiale de construcție și utilaje pentru construcția, reconstrucția și echipamentele tehnologice ale fermelor piscicole.  Totodată, prin Regulamentul de acordare a plăților directe în sectorul zootehnic, aprobat prin Hotărârea Guvernului nr. 491/2023, se acordă plăți directe în cazul vânzării de material piscicol de stocare (larve și alevini de 1 și 2 veri). | |
| 2. Stabilirea obiectivelor | |
| *a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist).* | |
| Proiectul de hotărâre își propune următoarele obiective specifice:  1) Creșterea eficienței energetice și reducerea emisiilor de CO2 prin înlocuirea sau modernizarea ambarcațiunilor de pescuit;  2) Promovarea unor măsuri eficiente pentru asigurarea respectării normelor, inclusiv pentru prevenirea, descurajarea și eliminarea pescuitului INN, precum și colectarea unor date fiabile pentru luarea unor decizii corecte;  3) Protejarea și refacerea biodiversității și a ecosistemelor acvatice;  4) Promovarea activităților durabile de acvacultură, creșterea competitivității producției din acvacultură, asigurarea durabilității activităților în sector din perspectiva impactului asupra mediului;  5) Promovarea prelucrării produselor pescărești și de acvacultură;  6) Facilitarea dezvoltării durabile a comunităților care practică acvacultura;  7) Facilitarea dezvoltării durabile a comunităților care practică acvacultura;  8) Promovarea organizării pieței produselor pescărești, formarea organizațiilor de producători și asociațiilor organizațiilor de producători;  9) Promovarea comercializării produselor pescărești și de acvacultură cu o valoare adăugată mai mare;  10) Promovarea și asigurarea unor condiții concurențiale echitabile pentru produsele pescărești și de acvacultură. | |
| 3. Identificarea opţiunilor | |
| 1. *Expuneți succint opțiunea „a nu face nimic”, care presupune lipsa de intervenție.* | |
| Absența unui fond pentru susținerea sectorului acvaculturii și organizării pieței produselor pescărești ar putea avea următoarele consecințe negative:   1. lipsa unui sector pentru producerea și procesarea peștelui - lipsa finanțării ar putea duce la o distrugere treptată a sectorului acvaculturii; 2. secarea bazinelor acvatice – din cauza temperaturilor ridicate din ultima perioadă, dar și a surselor financiare, administratorii bazinelor fiind în imposibilitate, nu întreprind măsurile necesare pentru curățirea albiei bazinelor, aceasta provoacă blocarea izvoarelor și fântânilor de acumulare a apei, din această cauză volumul de apă scade treptat și în sfârșit uscarea bazinului; 3. diminuarea productivității heleșteielor – micșorarea volumului de apă are un impact negativ asupra productivității acestuia afectând atât sănătatea peștelui cât și cantitatea de pește produsă per eleșteu; 4. dependența crescută de importuri - scăderea producției locale va provoca creșterea dependenței de importuri. Aceasta va avea un impact negativ asupra balanței comerciale și ar putea afecta securitatea alimentară a țării; 5. pierderea locurilor de muncă și mărirea migrației rurale - absența unor măsuri de susținere ar putea duce la diminuarea locurilor de muncă în sectorul de acvacultură, afectând comunitățile rurale dependente de acest sector. Acest lucru ar putea contribui la migrația rurală și la declinul economic al zonelor rurale; 6. deteriorarea mediului și a biodiversității - lipsa fondurilor pentru implementarea practicilor durabile și a măsurilor de protecție a mediului ar putea duce la poluarea și degradarea ecosistemelor acvatice și va afecta biodiversitatea bazinelor acvatice și a calității apei. | |
| **b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate** | |
| Regulamentul propus stabilește mecanismul aplicării Fondului pentru dezvoltarea acvaculturii și pieței produselor pescărești, jucând un rol crucial în sprijinirea și dezvoltarea sectorului acvaculturii în Republica Moldova. Transpunerea și aplicarea acestui mecanism sunt imperative pentru alinierea legislației țării cu standardele europene în domeniul producerii de pește și organizării pieței produselor pescărești.  Aplicarea acestui mecanism va contribui la obținerea surselor financiare din partea Uniunii Europene destinate dezvoltării sectorului. Aceasta va fi o etapă crucială în asigurarea sustenabilității și competitivității sectorului și, implicit, organizarea pieței produselor pescărești și de acvacultură. Întrucât acvacultura joacă un rol important în asigurarea securității alimentare a țării și în diversificarea opțiunilor de consum pentru consumatori, aplicarea acestui mecanism va avea un impact pozitiv nu doar asupra industriei, ci și asupra populației în general. Mai mult, va contribui la creșterea economiei locale și la reducerea dependenței de importuri, pe subiectul produselor pescărești.  Principalele prevederi ale proiectului sunt:  1. Dispoziții generale - acest capitol stabilește cadrul general al regulamentului, inclusiv obiectivele, domeniul de aplicare și definițiile cheie. Este esențială pentru înțelegerea și interpretarea celorlalte prevederi ale regulamentului.  2. Programarea sprijinului acordat - acest capitol se ocupă de planificarea și gestionarea fondurilor destinate sprijinului sectorului acvaculturii și pieței produselor pescărești. Aici sunt stabilite criterii și proceduri pentru alocarea resurselor financiare și pentru prioritizarea proiectelor și inițiativelor.  3. Măsuri eligibile și neeligibile - acest capitol enumeră activitățile și cheltuielile care sunt considerate eligibile pentru finanțare din Fondul pentru dezvoltarea acvaculturii și pieței produselor pescărești, precum și cele care nu sunt eligibile. Acest lucru ajută la clarificarea a ceea ce poate fi sprijinit și ce nu poate fi sprijinit financiar din sursele Fondului.  4. Promovarea sectorului acvaculturii, restaurarea și conservarea resurselor biologice acvatice – în capitolul dat sunt stabilite măsurile și acțiunile menite să promoveze și să dezvolte sectorul acvaculturii, precum și să protejeze și să restaureze resursele biologice acvatice. Acestea pot include programe de conservare a habitatelor și măsurile pentru creșterea durabilității practicilor aplicate în acvacultură.  5. Promovarea activităților durabile în sectorul acvaculturii, prelucrarea și organizarea pieței produselor pescărești și de acvacultură - acest capitol este concentrat pe promovarea practicilor durabile în sectorul acvaculturii și a proceselor de prelucrare și organizare a pieței produselor pescărești și de acvacultură. Scopul este de a încuraja o creștere economică și o dezvoltare sustenabilă în acest domeniu, protejând în același timp mediul acvatic și asigurând calitatea și siguranța produselor destinate consumatorilor.  Astfel, măsurile prevăzute în Regulament, sunt fundamentale pentru orientarea și gestionarea eficientă a acestui sector vital. Ele asigură ca resursele Fondului pentru dezvoltarea acvaculturii și pieței produselor pescărești să fie utilizate în mod corespunzător.  Urmare aprobării și implementării Regulamentului privind Fondul pentru dezvoltarea acvaculturii și pieței produselor pescărești, se urmărește atingerea unui set important de obiective, printre care se numără:  1) creșterea competitivității sectorului - prin promovarea practicilor durabile, inovației și îmbunătățirea infrastructurii, regulamentul contribuie la creșterea competitivității sectorului acvaculturii și pieței produselor pescărești, atât pe plan intern, cât și pe piața internațională;  2) asigurarea securității alimentare - susținerea și dezvoltarea sectorului acvaculturii și a pieței produselor pescărești contribuie la asigurarea disponibilității de produse alimentare sănătoase și nutritive pentru populație. Acest lucru este crucial pentru securitatea alimentară a țării;  3) stimularea creșterii economice - prin sprijinirea producției, procesării și organizării pieței produselor pescărești, regulamentul poate stimula creșterea economică în sectorul respectiv. Acest lucru poate crea locuri de muncă, spori veniturile și contribui la dezvoltarea comunităților locale.  Astfel, aprobarea acestui regulament reprezintă un pas semnificativ în direcția promovării unei industrii piscicole și a pieței produselor pescărești mai sustenabile, competitive și prospere, cu beneficii semnificative pentru economie, mediu și societate în ansamblu. | |
| **c) Expuneți opțiunile alternative analizate sau explicați motivul de ce acestea nu au fost luate în considerare** | |
| Opinii alternative nu au fost identificate. | |
| 4. Analiza impacturilor opţiunilor | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate. | |
| **Opţiunea I - A nu face nimic**  Ca efecte negative ale stării actuale și evoluția acestora în viitor pot fi menționate următoarele:  - constrângerea activității fermierilor și operatorilor din domeniile de producere și procesare a peștelui;  - lipsa surselor financiare pentru extinderea sectorului și dezvoltare întreprinderilor;  - mărirea cantităților de produse procesate importate;  - lipsa oportunităților fermierilor pentru diversificarea speciilor de pești și produse procesate;  - prezența unui sector subdezvoltat.  **Efecte pozitive nu au fost depistate.** | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea. | |
| Opțiunea II (recomandată) - Aprobarea proiectului de hotărâre  Beneficii:   1. Aliniere la standardele internaționale și ale Uniunii Europene; 2. Acces la finanțare; 3. Promovarea practicilor durabile; 4. Sprijin pentru inovare și dezvoltare; 5. Creșterea competitivității pe piață; 6. Crearea locurilor de muncă și stimularea economiei locale; 7. Consolidarea siguranței alimentare   *Costuri:*  Prezentul proiect prevede mecanismul susținerii sectorului acvaculturii, transpus din legislația UE, aceasta fiind o necesitate pentru obținerea surselor financiare din Fondul european pentru afaceri maritime, pescuit și acvacultură.  Aprobarea proiectului va genera costuri pentru organizarea gestionării mijloacelor Fondului pentru dezvoltarea acvaculturii și pieței produselor pescărești.  Astfel, responsabilă pentru gestionarea mijloacelor fondului va fi nominalizată Agenția de Intervenție și Plăți pentru Agricultură (în continuare AIPA). Pentru organizarea măsurilor care urmează să fie întreprinse se preconizează formarea în cadrul AIPA, a unei direcții care va gestiona implementarea proiectelor în sectorul acvaculturii. La formarea acesteia se va ține cont de următoarelor aspecte:  1. Salarii și beneficii pentru personal. Formarea unei direcții în cadrul Agenției de Intervenție și Plăți pentru Agricultură și angajarea a cinci persoane pentru gestionarea mijloacelor fondului va implica costuri pentru salarii și beneficii. Aceste costuri includ salariile angajaților, asigurările de sănătate, concediile plătite și alte beneficii sociale.  2. Formare și pregătire. Angajarea personalului pentru noua direcție implică, de asemenea, costuri pentru formare și pregătire, care sunt necesare conform domeniului, regulamentelor specifice, procedurilor de gestionare a fondului și alte aspecte legate de activitatea lor.  3. Administrare și logistică. Costurile administrative și de logistică vor fi luate în considerare, inclusiv costurile de birou, echipamente și utilități, precum și alte cheltuieli necesare pentru buna desfășurare a activităților direcției.  4. Monitorizare și evaluare. Pentru a asigura utilizarea eficientă a mijloacelor fondului și pentru a evalua impactul proiectelor finanțate, va fi necesară o activitate constantă de monitorizare și evaluare. Aceasta implică costuri pentru dezvoltarea și implementarea sistemelor de monitorizare, colectarea datelor, analiza rezultatelor și raportarea acestora.  Calcularea exactă a sumei necesare pentru formarea unei direcții în cadrul Agenției de Intervenție și Plăți pentru Agricultură depinde de mai mulți factori, inclusiv de nivelul salariilor, de costul formării și pregătirii personalului, precum și de alte cheltuieli administrative și logistice asociate cu activitatea direcției. Acest lucru va fi realizat de către Direcția responsabilă de gestionarea fondului și de către personalul administrativ al Agenției de Intervenție și Plăți pentru Agricultură și Ministerul Agriculturii și Industriei Alimentare în strânsă colaborare cu specialiștii în resurse umane și contabilitate.  Pentru organizarea gestionării Fondului pentru dezvoltarea acvaculturii și pieței produselor pescărești Ministerul Agriculturii și Industriei Alimentare va iniția un proiect de modificare a Hotărârii de Guvern nr. 20/2019 cu privire la reorganizarea Instituției publice „Agenția de Intervenție și Plăți pentru Agricultură”. Sursele necesare pentru formarea unei direcții în cadrul Agenției de Intervenție și Plăți pentru Agricultură și alte cheltuieli pentru gestionarea Fondului pentru dezvoltarea acvaculturii și pieței produselor pescărești vor fi prevăzute în Nota informativă la proiect.  **Beneficii:**  - Cadrul normativ univoc şi coerent;  - Asigurarea unui înalt nivel privind corectitudinea utilizării Fondului pentru dezvoltarea acvaculturii și pieței produselor pescărești;  - Oportunități pentru agenții economici din sectorul acvaculturii pentru dezvoltarea întreprinderilor.  **Riscuri:**  - Nu s-au identificat riscuri în vederea aprobării proiectului de hotărâre.  **Impacturile identificate:**  Implementarea prezentului act normativ va avea un impact economic asupra sectorului de acvacultură - implementarea proiectului va contribui la eficientizarea utilizării mijloacelor Fondului pentru dezvoltarea acvaculturii și pieței produselor pescărești, neîntreruperea activităților fermierilor din sector precum și creșterea volumului investițiilor.  beneficii sociale, acoperind un număr semnificativ de beneficiari, poate genera mărirea capitalului agenților economici, extinderea afacerilor și ca urmare crearea unui număr considerabil de locuri de muncă, dar și afaceri viabile ce urmează să funcționeze în zonele rurale, precum și beneficii fiscale - stimulând activitatea economică a fermierilor, vor crește veniturile acestora și ca urmare vor crește contribuțiile beneficiarilor în bugetul de stat. | |
| **b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea.** | |
| Nu au fost identificat alte opțiuni alternative. | |
| **c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** | |
| Urmare a examinării problemei, riscuri relevante care pot cauza eșecul opțiunii recomandate nu au fost identificate. | |
| **d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi** | |
| Nu este cazul. | |
| **Concluzie**  **e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** | |
| Aprobarea Regulamentului privind Fondul pentru dezvoltarea acvaculturii și pieței produselor pescărești, va permite alinierea cadrului normativ național la Regulamentul (UE) 2021/1139 al Parlamentului European și al Consiliului, care stabilește Fondul european pentru afaceri maritime, pescuit și acvacultură. Acest lucru va consolida coerența și compatibilitatea dintre legislația națională și cea europeană în domeniul acvaculturii și pescuitului. Apropierea de standardele europene în domeniul acvaculturii și pieței produselor pescărești este esențială pentru consolidarea relațiilor comerciale și poate consolida parteneriate de cooperare între Republica Moldova și Uniunea Europeană. Acest lucru va facilita accesul la sprijin financiar și tehnic din partea UE și poate deschide noi oportunități de colaborare în domeniu producerii și procesării peștelui, precum cercetarea și inovarea, schimburile comerciale și transferul de tehnologie. Acest lucru va spori competitivitatea sectorului și creșterea exporturilor produselor prelucrate din pește.  Totodată, aprobarea Regulamentului privind Fondul pentru dezvoltarea acvaculturii și pieței produselor pescărești pot aduce o serie de oportunități semnificative pentru agenții economici și pentru populație cum ar fi:   1. Acces la finanțare - agenții economici din sectorul acvaculturii și al pieței produselor pescărești vor avea acces la finanțare prin intermediul Fondul pentru dezvoltarea acvaculturii și pieței produselor pescărești. Acest lucru poate facilita investițiile în modernizarea echipamentelor, îmbunătățirea infrastructurii și implementarea practicilor durabile, ceea ce va spori competitivitatea și eficiența întreprinderilor. 2. Stimularea inovării și a creșterii economice - finanțarea acordată prin intermediul Fondului poate stimula inovarea în sectorul acvaculturii și al pieței produselor pescărești, conducând la dezvoltarea și implementarea de tehnologii noi și a practicilor mai eficiente. Aceasta poate genera creștere economică și crearea de locuri de muncă în domenii conexe. 3. Crearea de locuri de muncă - dezvoltarea sectorului acvaculturii și a pieței produselor pescărești poate duce la crearea de noi locuri de muncă, atât direct în cadrul fermelor piscicole și al unităților de procesare, cât și indirect în alte sectoare conexe, cum ar fi transportul, logistica și serviciile de suport. 4. Diversificarea opțiunilor alimentare - oferirea sprijinului pentru sectorul acvaculturii și al pieței produselor pescărești poate duce la o mai mare disponibilitate și diversificare a produselor alimentare, contribuind astfel la îmbunătățirea securității alimentare și la oferirea de opțiuni sănătoase și nutritive pentru consumatori. 5. Protejarea mediului și conservarea resurselor naturale - Fondul pentru dezvoltare poate fi utilizat și pentru implementarea practicilor de acvacultură durabilă și pentru conservarea resurselor biologice acvatice. Acest lucru poate contribui la protejarea mediului înconjurător și la menținerea echilibrului ecologic al ecosistemelor acvatice.   În concluzie, aprobarea Regulamentului privind Fondul pentru dezvoltarea acvaculturii și pieței produselor pescărești ar aduce beneficii semnificative economice și sociale agenților economici din acest sector, aceștia asigurând o gestionare responsabilă a resurselor acvatice, care are un impact asupra mediului înconjurător și protejarea ecosistemelor naturale. | |
| **5. Implementarea şi monitorizarea** | |
| **a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare** | |
| Implementarea proiectului de hotărâre a Guvernului propus va fi asigurată de către Minister și Agenţia de Intervenție și Plăți pentru Agricultură în conformitate cu un Program operațional stabilit pentru accesarea surselor financiare și îndeplinirea obiectivelor Politicii sectorului acvaculturii și organizării pieței produselor pescărești și de acvacultură. Sprijinul prevăzut pentru susținerea sectorului acvaculturii, este organizat în conformitate cu obiectivele specifice ale programului.  Ca urmare aprobării prezentului proiect prevederile actului prenotat nu vine în contradicție cu prevederile legislației naționale și nu sunt necesare schimbări instituționale. | |
| **b) Indicați clar indicatorii de performanță în baza cărora se va efectua monitorizarea** | |
| Monitorizarea aplicării Fondului pentru dezvoltarea acvaculturii și pieței produselor pescărești, va fi efectuată în baza indicatorilor de performanță enumerați:   1. numărul agenților economici/întreprinderilor care au accesat surse financiare din Fond - acest indicator va urmări să măsoare câți agenți economici sau întreprinderi au beneficiat de finanțare din Fondul pentru dezvoltarea acvaculturii și pieței produselor pescărești. Acest lucru poate fi urmărit prin intermediul cererilor de finanțare depuse și aprobate și a rapoartelor de progres ale beneficiarilor; 2. numărul de întreprinderi noi create - acest indicator va evalua impactul Fondului în stimularea și sprijinirea dezvoltării de noi afaceri în sectorul acvaculturii și al pieței produselor pescărești. Acest lucru poate fi monitorizat prin numărul de întreprinderi înregistrate și funcționale care au fost finanțate sau sprijinite de către Fond; 3. numărul de locuri de muncă create - acest indicator va măsura impactul Fondului în generarea de locuri de muncă în sectorul acvaculturii și al pieței produselor pescărești. Acest lucru poate fi urmărit prin numărul total de locuri de muncă create de către întreprinderile sprijinite de Fond și prin evaluarea impactului lor asupra ocupării forței de muncă în comunități.   Monitorizarea acestor indicatori va oferi o imagine clară a succesului și eficacității Fondului în sprijinirea dezvoltării sectorului acvaculturii și al pieței produselor pescărești, precum și a contribuției sale la creșterea economică și socială în ansamblu. Aceste informații pot fi utilizate pentru ajustarea și îmbunătățirea continuă a politicii și a programelor de sprijin în viitor. | |
| **c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea** | |
| Pentru agenții economici impactul se va resimți odată cu susținerea agenților economici din Fondul pentru dezvoltarea acvaculturii și pieței produselor pescărești prin intermediul Programului operațional. | |
| **6. Consultarea** | |
| **a) Identificați principalele părţi (grupuri) interesate în intervenția propusă** | |
| Principalelor părți interesate sunt:  Fermierii din domeniul producerii peștelui: Aceștia sunt direct implicați în producția de pește și sunt esențiali pentru asigurarea ofertei de pește proaspăt și de calitate pe piață.  Companiile din sectorul privat, inclusiv cele din industria procesării și comercializării peștelui: Aceste companii sunt implicate în procesele ulterioare ale lanțului de producție, precum procesarea, ambalarea și distribuția produselor piscicole.  Guvernul și autoritățile publice centrale: Ministerul Economiei, Ministerul Afacerilor Externe, Ministerul Finanțelor, Ministerul Mediului, Agenția de Intervenție și Plăți pentru Agricultură, Centrul de Armonizare a Legislației, Grupul de lucru al Comisiei de Stat pentru Reglementarea Activității de Întreprinzător care sunt implicate în elaborarea și implementarea politicilor și reglementărilor în domeniul acvaculturii și al pieței produselor pescărești.  Operatorii cu activități în domeniile reglementate: Aceste entități pot include organizații profesionale, asociații de fermieri, organizații de protecție a mediului și consumatorilor etc.  Toate aceste părți interesate pot avea perspective și interese diferite, iar consultarea și implicarea lor în procesul de aplicare a Regulamentului sunt cruciale pentru asigurarea echilibrului dintre politicile statului care trebuie să răspundă nevoilor și intereselor diverselor segmente ale industriei piscicole și ale pieței produselor pescărești. Analiza atentă a comentariilor, obiecțiilor și propunerilor acestor părți va contribui la îmbunătățirea proiectului propus și la crearea unui cadru de reglementare mai robust și mai sustenabil. | |
| **b) Explicați succint cum (prin ce metode) s-a asigurat consultarea adecvată a pârților** | |
| În vederea efectuării consultării publice, Analiză impactului de reglementare va fi plasată pentru consultări, pe pagina www.particip.gov.md în data de 20.10.2023.  Totodată, Analiza impactului de reglementare a fost remisă Asociației Naționale a Piscicultorilor din Republica Moldova pentru consultare. | |
| **c) Expuneți succint poziția fiecărei entități consultate față de documentul de analiză a impactului și/sau intervenția propusă (se expune poziția a cel puțin unui exponent din fiecare grup de interese identificat)** | |
| Analiză a impactului de reglementare a fost consultată cu Asociația Națională a Piscicultorilor din Republica Moldova care sunt cei mai interesați de promovarea proiectului și au reclamat că, susțin intenția Ministerului pentru crearea oportunităților pentru dezvoltarea sectorul acvaculturii și pieței produselor pescărești. | |

|  |  |  |  |
| --- | --- | --- | --- |
| **Tabel pentru identificarea impacturilor** | | | |
| **Categorii de impact** | **Punctaj atribuit** | | |
|  | *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | |
| costurile desfășurării afacerilor | 1 |  |  |
| povara administrativă | 2 |  |  |
| fluxurile comerciale și investiționale | 2 |  |  |
| competitivitatea afacerilor | 3 |  |  |
| activitatea diferitor categorii de întreprinderi mici și mijlocii | 2 |  |  |
| concurența pe piață | 2 |  |  |
| activitatea de inovare și cercetare | 2 |  |  |
| veniturile și cheltuielile publice | 2 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | 1 |  |  |
| situația social-economică în anumite regiuni | 1 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** | | | |
| gradul de ocupare a forței de muncă | 2 |  |  |
| nivelul de salarizare | 1 |  |  |
| condițiile și organizarea muncii | 1 |  |  |
| sănătatea și securitatea muncii | 1 |  |  |
| formarea profesională | 1 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 1 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| discriminarea | 0 |  |  |
| alte aspecte sociale | 0 |  |  |
| **De mediu** | | | |
| clima, inclusiv emisiile gazelor cu efect de seră și celor care afectează stratul de ozon | 0 |  |  |
| calitatea aerului | 1 |  |  |
| calitatea și cantitatea apei și resurselor acvatice, inclusiv a apei potabile și de alt gen | 2 |  |  |
| biodiversitatea | 2 |  |  |
| flora | 0 |  |  |
| fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | ~~0~~ |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 0 |  |  |